Obert el termini per a sol•licitar les bonificacions per renda familiar per a activitats esportives
22/04/2015

# Obert el termini per a sol•licitar les bonificacions per renda familiar per a activitats esportives

[![Bonificaciones por renta familiar](/images/noticias/recurso/deportes.jpg)](/images/noticias/recurso/deportes.jpg)

22.04.2015

Els interessats a beneficiar-se dels bons tindran fins al pròxim dia 9 de juny per a presentar la seua sol•licitud

Els Serveis Esportius Municipals han obert el termini perquè els ciutadans de Paterna puguen sol•licitar les bonificacions per renda familiar per a la realització d’activitats esportives, que consisteix en un descompte de 100 euros per a unitats familiars amb rendes iguals o inferiors a 0,75 el salari mínim interprofessional. El descompte s’aplicarà en dos vals de 50 € per a consumir en activitats dels Serveis Esportius Municipals per qualsevol membre de la unitat familiar.

El regidor d’Esports, Vicente Sales, ha indicat que “aquesta línia de subvenció es realitza amb la finalitat de potenciar la pràctica esportiva entre els ciutadans de Paterna, partint de la consideració del principi d’igualtat d’oportunitats d’accés com a garantia de servei públic".

Tots aquells veïns de Paterna interessats a beneficiar-se dels bons, tindran fins al pròxim 9 de juny per a presentar la seua sol•licitud en el registre d’entrada de l’Ajuntament, o en les oficines descentralitzades de la Canyada, Terramelar, Lloma Llarga i La Coma. Les sol•licituds estaran disponibles en la web d’esports, en qualsevol instal•lació esportiva municipal, en les Oficines d’Atenció al Ciutadà o en [el següent enllaç.](/images/pdf/es/noticias/2015/04/Instancia.pdf "Instancia bonificaciones deportes")

Per a més informació pots consultar [la web dels serveis esportius municipals](http://esport.paterna.es/es/actividades/descuentos-y-bonificaciones.html "web servicios deportivos municipales") [o descarregar-te les bases de la convocatòria.](/images/pdf/es/noticias/2015/04/Bases-convocatoria.pdf "Bases bonificaciones deportes")